user
பனியில் முழங்கால் அளவு நடந்து, பனி படர்ந்த மலைகளைப் பாராட்டுவது யாருக்குத்தான் பிடிக்காது? குளிர்காலத்தில்  இந்தியாவில் எந்த இடங்களுக்குச் செல்ல சிறந்த இடங்கள்?


assistant
கோடைக்காலச் சுற்றுலாவைப் போலவே குளிர்காலச் சுற்றுலாவும், சுற்றுலாவை விரும்புபவர்கள் மத்தியில் பிரபலமானது.

இந்தியாவைப் பொருத்தவரை டிசம்பர் முதல் பிப்ரவரி வரையிலான மாதங்கள் குளிர்காலச் சுற்றுலாவுக்கு ஏற்றவை. வட இந்தியாவின் பல பகுதிகளிலும் குளிர்ந்த காற்று வீசத் தொடங்கிவிட்டது. காஷ்மீர், இமாச்சல பிரதேசம் போன்ற பகுதிகளில் புது வெள்ளை மழை பொழிய தொடங்கியுள்ளது. பணி அழுத்தங்களுக்கு ஒரு இடைவெளி விட்டு, பனிக்கு மத்தியில் குடும்பத்தினருடனும், நண்பர்களுடனும் சுற்றித்திரிவது பலரின் விருப்பமாக இருக்கும்.குளிர்ந்த காற்று, மிதமான வெப்பநிலை, ஈரப்பதம், லேசான சாரல் இவையெல்லாம் ஒரு சேர இருந்தால் நமக்கு என்ன தோன்றும்? ஆம், அழகாக நம் மனதிற்கு பிடித்தவர்களுடன் ஒரு சுற்றுலா சென்றால் நன்றாக இருக்குமே என்று தோன்றும். அதுவும் குறிப்பாக தமிழ்நாட்டினின் இந்த இடங்கள் குளிர்காலத்தில் அட்டகாசமாக இருக்கின்றன. அங்கு எல்லாம் வெப்பநிலை அதிகபட்சமாக 22°C ஐ தாண்டுவது இல்லை.பசுமையான தோட்டங்கள் முதல் அழகிய கடற்கரைகள் வரை; வசீகரிக்கும் சிகரங்கள் முதல் அமைதியான சூழல் வரை, பயணிகளை மகிழ்விக்கும் அனைத்தையும் நம் மாநிலம் கொண்டுள்ளது. மிகவும் யோசிக்காமல் உடனே உங்களது லக்கேஜ்களை தயார் செய்து, நண்பர்கள் அல்லது குடும்பத்தினருடன் ஒரு ட்ரிப் அடித்து விட்டு வாருங்கள்! உங்களுக்கான குளிர்கால தமிழ்நாடு டூர் கைடு இதோ!

ஊட்டி 
மலைகளின் ராணி என்று செல்லமாக அழைக்கப்படும் ஊட்டி தமிழ்நாடு என்ற அழகிய கன்னியின் கிரீடம் போன்றவள். 2240 மீட்டர் உயரத்தில் அமைந்துள்ள ஊட்டி தமிழ்நாட்டின் குளிர்ச்சியான மலைவாசஸ்தலங்களில் ஒன்றாகும். மலைச் சரிவுகளில் பயமுறுத்தும் வளைவுகள் வழியாகச் செல்லும் நீலகிரி மலை ரயில் ஊட்டியின் அழகிய நிலப்பரப்புகளைக் காண, ரோஜா தோட்டம், தொட்டபெட்டா சிகரம், பைகாரா ஏரி, தாவரவியல் பூங்கா, ஊட்டி ஏரி, தேயிலை அருங்காட்சியகம் மற்றும் மான் பூங்கா ஆகியவற்றை சுற்றிப் பார்க்க இது ஒரு அருமையான வாய்ப்பாகும். நீங்கள் ஆண்டு முழுவதும் ஊட்டிக்கு செல்லலாம், ஆனால் அக்டோபர் முதல் பிப்ரவரி வரையிலான மாதங்களில் ஊட்டிக்கு செல்வது சிறந்தது. இரவில் வெப்பநிலை 5 டிகிரி செல்சியஸ் வரை குறைகிறது.

குன்னூர் 
கண்ணுக்கு எட்டிய தூரம் வரை உருளும் பசுமையான மலைகள், பள்ளத்தாக்குகள் மீது படர்ந்திருக்கும் மூடுபனிகள், வன உயிரினங்கள் நிறைந்த ஆழமான மாய காடுகள், விக்டோரியன் வசீகரம் கொண்ட காலனித்துவ கட்டிடங்கள் என அனைத்துக்கும் சொந்தமான இடம் தான் குன்னூர். கடல் மட்டத்திலிருந்து 1850 மீட்டர் உயரத்திலும், ஊட்டியில் இருந்து 17 கி.மீ தொலைவிலும் அமைந்துள்ள குன்னூர், குளிர்காலத்தில் நீங்கள் கட்டாயம் பார்க்க வேண்டிய இடங்களில் ஒன்றாகும். சிம்ஸ் பூங்கா, டால்பின் நோஸ், ஆட்டுக்குட்டி பாறை, வெலிங்டன், ட்ரூக் கோட்டை, ஹைஃபீல்ட் டீ எஸ்டேட், கேத்தரின் நீர்வீழ்ச்சி, லாஸ் நீர்வீழ்ச்சி, ரலியா அணை, லேடி கேனிங் ஆகியவை இங்கு நீங்கள் பார்க்க வேண்டிய இடங்களாகும்.

கொடைக்கானல்
 பழனி மலையின் சரிவுகளுக்கு மத்தியில் அமைந்துள்ள கொடைக்கானல், தமிழ்நாட்டின் மிகவும் பிரபலமான தேனிலவு மலைவாசஸ்தலமாகும். மூடுபனி மலை உச்சிகளும், மாய பள்ளத்தாக்குகளும், உருளும் மேய்ச்சல் நிலங்களும், பசுமையான சரிவுகளின் கம்பளமும் நிறைந்த நிலப்பரப்பை நீங்களே கற்பனை செய்து பாருங்கள், கொடைக்கானல் என்றால் என்ன என்று உங்களுக்குத் தெரியும். கொடைக்கானல் ஏரி, பில்லர் ராக்ஸ், கொக்கர் வாக், பெரிஜாம் ஏரி, பிரையன்ட் பூங்கா, சில்வர் கேஸ்கேட் ஃபால்ஸ், பைன் காடுகள், கரடி ஷோலா நீர்வீழ்ச்சி, குக்கல் குகைகள் ஆகியவை இங்கே நீங்கள் பார்க்க வேண்டிய இடங்களாகும்.

கோத்தகிரி
 தமிழ்நாட்டின் பழமையான மலை வாசஸ்தலங்களில் ஒன்றான கோத்தகிரி, அதன் அற்புதமான காட்சிகள், தேயிலை தோட்டங்கள், காபி தோட்டங்கள், மலையேற்றப் பாதைகள் மற்றும் பாறை ஏறுதல் ஆகியவற்றிற்கு பிரபலமானது. இங்கே நிலவும் இனிமையான வானிலை, அழகிய கிராமப்புறங்கள் மற்றும் வாழ்க்கையின் மெதுவான வேகம் ஆகியவை பிஸியான மற்றும் குழப்பமான நகர வாழ்க்கையிலிருந்து ஓய்வெடுக்க விரும்பும் மக்களை வெகுவாக ஈர்க்கின்றன. கேத்தரின் நீர்வீழ்ச்சி, ஜான் சல்லிவன் நினைவுச்சின்னம், லாங்வுட் ஷோலா காடுகள், கோடநாடு காட்சிப் புள்ளி, எல்க் நீர்வீழ்ச்சி மற்றும் ரங்கசாமி சிகரம் மற்றும் தூண்கள் ஆகியவை இந்த அற்புதமான மலைவாசஸ்தலத்தின் சிறப்பம்சங்களாகும்.

ஏற்காடு
 கிழக்குத் தொடர்ச்சி மலையில் செவராய் மலையில் அமைந்துள்ள ஏற்காடு தமிழ்நாட்டின் பிரபலமான புத்துணர்ச்சியூட்டும் மலைவாசஸ்தலமாகும். 1,623 மீட்டர் உயரத்தில் அமைந்துள்ள இந்த அழகிய மலைவாசஸ்தலம் ஆரஞ்சு தோப்புகள், பழங்கள் மற்றும் மசாலா தோட்டங்கள், ஓக் மற்றும் சந்தன காடுகள் மற்றும் காபி எஸ்டேட்டுகளுக்கு பெயர் பெற்றது. இங்கு, நீங்கள் தாவரவியல் பண்ணை, எமரால்டு ஏரி, பகோடா பாயின்ட், மான் பூங்கா, கரடி குகை, பட்டுப் பண்ணை, கிள்ளியூர் நீர்வீழ்ச்சி, டிப்பரரி வியூ பாயின்ட் மற்றும் ஷெவராய் கோயில் ஆகியவற்றைப் பார்வையிடலாம்.

மாஞ்சோலை
 திருநெல்வேலியின் மணிமுத்தாறு அணை மற்றும் மணிமுத்தாறு நீர்வீழ்ச்சியின் மேல் அமைந்துள்ள மாஞ்சோலை பகுதி தமிழ்நாட்டின் சிறந்த சுற்றுலாத் தலங்களில் ஒன்றாகும். குளிர்காலத்தில் மூடுபனியால் மூடப்பட்டிருக்கும் இந்த கிராமத்தின் அழகில் உங்களை தொலைக்க நீங்கள் கட்டாயம் இங்கே வர வேண்டும். இதில் பல தேயிலைத் தோட்டங்கள், ஏரிகள், அணை மற்றும் அதைச் சுற்றியுள்ள சிறிய குடியிருப்புகள் உள்ளன. அப்பர் கோதையாறு அணையும் குதிரைவெட்டி என்றழைக்கப்படும் வியூபாயின்டும் நீங்கள் தவறவிடக்கூடாதவை. வளைந்து நெளிந்து செல்லும் பாதைகளில் அமைதியான நடைப்பயணம் கண்டிப்பாக செய்ய வேண்டிய செயலாகும்.

வால்பாறை
 முற்றிலும் காடுகளால் சூழப்பட்ட ஒரு இடத்தைப் பார்க்க விரும்பினால், தமிழ்நாட்டின் மிகவும் கண்கவர் மலைவாசஸ்தலங்களில் ஒன்றான வால்பாறைக்குச் செல்ல வேண்டும். வால்பாறை அனைத்து பக்கங்களிலும் பசுமையான காடுகளால் சூழப்பட்டுள்ளது, மேலும் பல்வேறு வகையான விலங்குகள் மற்றும் பறவைகளை காண இந்த பகுதியில் பிரபலமான தேசிய பூங்காக்கள் உள்ளன. சோலையார் அணை, ஆழியார் அணை, மங்கி நீர்வீழ்ச்சி, லோமின் வியூபாயின்ட், புலி பள்ளத்தாக்கு, அதிரப்பள்ளி நீர்வீழ்ச்சி ஆகியவை வால்பாறையைச் சுற்றியுள்ள சிறந்த சுற்றுலாத் தலங்களாகும்.

ஏலகிரி 
இதமான வானிலை மற்றும் அமைதி ஏலகிரியின் இரண்டு முக்கிய அம்சங்களாக இருந்தாலும், அழகிய நிலப்பரப்புகள், ஏரிகள், நீர்வீழ்ச்சிகள் மற்றும் மூடுபனி மலைகள் ஆகியவை உங்களை இந்த இடத்தின் பிரமிக்க வைக்கும் அழகில் இழக்க வைத்துவிடும். ஏலகிரி அதன் அழகிய கிராமங்கள், பழத்தோட்டங்கள், பசுமையான வயல்வெளிகள் மற்றும் பள்ளத்தாக்குகளின் இணையற்ற இயற்கை அழகுடன் பார்வையாளர்களை ஈர்க்கிறது. ஜலகண்டீஸ்வரர் கோயில், புங்கனூர் ஏரிப் பூங்கா, தொலைநோக்கி கண்காணிப்பகம், ஏலகிரி சாகச முகாம், ஜலகம்பாறை நீர்வீழ்ச்சிகள், அமிர்தி விலங்கியல் நீர்வீழ்ச்சி ஆகியவற்றிற்கும் நீங்கள் செல்ல வேண்டும்.

ஜவ்வாது மலை
 திருவண்ணாமலை மாவட்டத்தின் கிழக்கு தொடர்ச்சி மலைகளில் அமைந்துள்ள ஜவ்வாது மலைகள் தமிழ்நாட்டின் சிறந்த மலைவாசஸ்தலங்களில் ஒன்றாகும். பசுமையான மற்றும் அமைதியான சூழலுடன், ஜவ்வாது மலைகள் தமிழ்நாட்டின் மறைக்கப்பட்ட அதிசயமாகும். திருவண்ணாமலை மாவட்டத்தின் கிழக்கு தொடர்ச்சி மலைகளில் அமைந்துள்ள ஜவ்வாது மலைகள் தமிழ்நாட்டின் சிறந்த மலைவாசஸ்தலங்களில் ஒன்றாகும். பசுமையான மற்றும் அமைதியான சூழலுடன், ஜவ்வாது மலைகள் தமிழ்நாட்டின் மறைக்கப்பட்ட அதிசயமாகும்

கொல்லி மலை
 பசுமையான காடுகளால் மூடப்பட்டிருக்கும் கொல்லிமலை தமிழ்நாட்டின் சிறந்த சுற்றுலாத் தலங்களில் ஒன்றாகும். கொல்லிமலைக்கு செல்லும் வழியில் சுமார் 70 ஹேர்பின் பெண்டுகளை நீங்கள் கடக்க நேரிடும். அதுவே ஒரு பெரிய சாகசமான பயணமாக இருக்கும் தானே? வளமான கலாச்சாரம் மற்றும் வரலாற்று முக்கியத்துவத்தை பறை சாற்றும் கொல்லி மலையில் அரபாலீஸ்வரர் கோயில், ராக் பில்லர் வியூபாயிண்ட், டாம்கோல் மருத்துவ பண்ணை, அகசகங்கை நீர்வீழ்ச்சி, எட்டுகை அம்மன் கோவில், சித்த குகைகள் மற்றும் வாசலூர்பட்டி படகு இல்லம் ஆகியவற்றிற்கு நீங்கள் செல்லலாம்.

ஸ்ரீநகர்:
பனி என்றாலே நிச்சயம் நம் நினைவுக்கு வருவது காஷ்மீர்தான். ‘அன்பே வா ’வில் தொடங்கி ‘லியோ’வரை திரையில் காஷ்மீரை பார்க்கும்போதே நமக்குள் குளிரத் தொடங்கிவிடும். பனிப்பொழிவை விரும்புபவர்கள் நிச்சயம் பார்க்க வேண்டிய இடங்களில் ஒன்று காஷ்மீரின் ஸ்ரீநகர். கிழக்கின் வெனிஸ் என்று அழைக்கப்படும் ஸ்ரீநகரில் சாஷ்மே ஷாஹி தோட்டம், நிகின் ஏரி, தால் ஏரி, துலித் தோட்டம் என சுற்றிப்பார்க்க ஏராளமான இடங்கள் உள்ளன.

குல்மார்க்:
பனிப்பொழிவை அனுபவிக்க விரும்புபவர்கள் செல்ல வேண்டிய மற்றொரு இடம் ஸ்ரீநகரில் இருந்து அறுபது கிலோமீட்டர் தொலைவில் உள்ள குல்மார்க். உறைந்த ஏரிகள், பனி முடிய நிலப்பரப்பு, இமயமலையின் பிரமிக்கவைக்கும் காட்சிகள் என சுற்றுலா பயணிகள் விரும்பக்கூடிய இடமாக குல்மார்க் உள்ளது. இங்குள்ள குல்மார்க் கொண்டோலாவில் இயக்கப்படும் தொங்கூர்தி உலகின் உயரமான தொங்கூர்தி சேவைகளில் ஒன்று. இங்கு பனிச்சறுக்கில் ஈடுபடுவதே ஒரு அலாதியான அனுபவமாக இருக்கும். கிறிஸ்துமஸ், புத்தாண்டு கொண்டாட்டங்களை பனிப்பொழிவுகளுக்கு மத்தியில் கொண்டாடுவதற்காக பல்லாயிரக்கணக்கான சுற்றுலா பயணிகள் குளிர்காலத்தில் இங்கு வருவதுண்டு.

மணாலி:
உயரமான பனி படர்ந்த மலைகள், பள்ளத்தாக்குகள் என சுற்றுலா பயணிகளுக்கு ஏற்ற சொர்க்கபுரியாக திகழும் மற்றொரு இடம் இமாச்சல பிரதேசத்தில் உள்ள மணாலி. குளிர்காலத்தில் மணாலி, அதன் அருகேயுள்ள ஷோலாங் பள்ளத்தாக்கு, ரோதாங் கணவாய் போன்ற பகுதிகளில் நல்ல பனிப்பொழிவு இருக்கும். எனினும், குளிர்காலத்தில் ரோஹ்தாங் கணவாய் மூடப்படும் என்பதையும் கவனத்தில்லொள்ள வேண்டும். சாகசப் பிரியராக இருந்தால் பனிச்சறுக்கு, மலையேற்றம், படகு ஓட்டம், பாராகிளைடிங், காற்று ஊதற்பை சவாரி என ஏராளமான சாகசங்களை நீங்கள் மணாலியை அனுபவிக்க முடியும்.

சிம்லா:
மலைகளின் அரசியான சிம்லா இல்லாமல் குளிர்கால சுற்றுலாவை நாம் திட்டமிட முடியாது. பிரிட்டிஷ் ஆட்சியின்போது கோடைக்கால தலைநகராக இருந்த சிம்லா, வட இந்தியாவில் முக்கிய சுற்றுலா தலமாக உள்ளது. குளிர்காலத்தில் மலைகள், சாலைகள், கடைகள் என அனைத்தும் பனியால் சூழப்பட்டு வென்னிற ஆடை உடுத்தியது போல் காணப்படும்.

தீர்த்தன் பள்ளத்தாக்கு:
இரைச்சலான நகரவாழ்க்கையில் இருந்து அமைதியான சூழலை விரும்புபவர்களுக்கு ஏற்ற இடம் இமாச்சலில் உள்ள தீர்த்தன் பள்ளத்தாக்கு. குல்லு மாவட்டத்தில் உள்ள தீர்த்தன் பள்ளத்தாக்கு, அதன் அற்புதமான இயற்கை அழகு, அமைதியான சூழல், அடர்ந்த காடுகள், வளமான பல்லுயிர் போன்றவற்றுக்கு பெயர் பெற்றது.

யுனெஎஸ்கோவின் பாரம்பரிய சின்னங்களில் ஒன்றாக உள்ள இமாலய தேசியப் பூங்கா தீர்த்தன் பள்ளத்தாக்கு அருகே அமைந்திருக்கிறது. குளிர்காலத்தில் ஜலோரி கணவாய் மூடப்படும் என்பதால் புந்தர் விமானநிலையம் அடைந்து அங்கிருந்து கார் மூலமாக தீர்த்தன் பள்ளத்தாக்குக்கு செல்லலாம். சாலை வழியாகச் செல்லவேண்டுமென்றால் சுந்தர் நகர் பாதை வழியாக தீர்த்தன் பள்ளத்தாக்கை அடைய முடியும்.

ஆலி:
உத்தராகண்டில் உள்ள சிறிய நகரமான ஆலி அதன் பனிச்சறுக்கு விளையாட்டுகளுக்கு பெயர் பெற்றது. குளிர்காலத்தில் இங்கு பல்வேறு சாகச நிகழ்ச்சிகளும் நடத்தப்படுகிறது. இங்குள்ள ஊசியிலைக் காடுகள், பனிப்பிரதேசங்கள் சுற்றுலா பயணிகளுக்கு சிறந்த அனுபவத்தை கொடுக்கும். பனிச்சறுக்கு விளையாட்டை நேசிப்பவராக இருந்தால் ஜனவரி முதல் மார்ச் மாதத்தில் ஆலி செல்லும் வகையில் திட்டமிடலாம்.

இதேபோல் உத்தர்காண்டில் உள்ள ஆலி, மசூரி, நைனித்தால் ஆகிய சுற்றுலா தலங்களில் ஜனவரி மாதத்தில் பனிப்பொழிவு இருக்கும் என்பதால் அப்போது செல்வது சரியானதாக இருக்கும். பனிப்பொழிவைத் தாண்டி உத்தராகண்டின் மசூரி, ராஜஸ்தானின் ஜெய்லர்மெர் போன்ற பகுதிகளும் குளிர்கால சுற்றுலாவுக்கு ஏற்ற இடங்களாக திகழ்கின்றன.

கஜ்ஜியார்:
குட்டி சுவிட்சர்லாந்து என அழைக்கப்படும் கஜ்ஜியார், புகழ்பெற்ற சுற்றுலா தலமான டல்ஹௌஸியில் இருந்து இருபத்து நான்கு கி.மீ. தொலைவில் அமைந்துள்ளது. இங்குள்ள கஜ்ஜி நாகா கோவில் பிரசித்திபெற்றது. பைன் மரங்களுக்கு மத்தியில் ரம்மியமான சூழலை இங்கு அனுபவிக்க முடியும். டல்ஹௌஸிக்கு சென்று பழமையான தேவாலயங்கள், இயற்கை காட்சிகளையும் ரசித்துவிட்டு வரலாம். தனியாக செல்வதை விட அதிகமான நபர்கள் இணைந்து சுற்றுலா செல்வதன் மூலம் செலவை குறைக்கலாம் என்று கூறுகிறார் பனிக்கர் டிராவல்ஸின் இயக்குநர் பார்வதி பனிக்கர். இந்நிறுவனம் ஐம்பத்தி ஆறு ஆண்டுகளுக்கும் மேலாக சுற்றுலா சேவையை வழங்கி வருகிறது.

“வட மாநிலங்களுக்கான சுற்றுலா டெல்லியில் இருந்தே பெரும்பாலும் தொடங்குகின்றன. நீங்கள் குழுவாக பயணம் செய்யும்போது ஆட்களுக்கு ஏற்ப பயண செலவு குறையும். தனியாக பயணிக்க விரும்புபவர்கள் கொஞ்சம் கூடுதலாக செலவு செய்ய வேண்டியிருக்கும்,” என்றார்.

“தங்கும் அறைகளை டபுள் ஷேரிங், ட்ரிபிள் ஷேரிங் என்று தெரிந்தெடுத்துக்கொள்வது மூலம் செலவுகளை மேலும் குறைக்க முடியும். ஒருசில இடங்களுக்கு அரசு போக்குவரத்தை பயன்படுத்துவதன் மூலமும் செலவை கணிசமாக குறைக்க முடியும்,” என்று அவர் கூறுகிறார்.

முதன்முறையாக குளிர்கால சுற்றுலாவை மேற்கொள்பவர்கள் பின்வரும் விஷயங்களை கவனத்தில் கொள்ளவேண்டும் என்றும் பார்வதி பனிக்கர் கூறுகிறார். அதன்படி:

• மருந்துகள்: ஒருசிலருக்கு குளிர் ஏற்றுக்கொள்ளாமல் போகக்கூடும். எனவே, தேவையான மருந்துகளை கையிருப்பில் வைத்துக்கொள்வது அவசியம்.

• மலைப்பகுதியில் மேலே செல்லச்செல்ல ஆக்சிஜன் குறைய வாய்ப்பு இருக்கிறது. எனவே, ஆஸ்துமா போன்ற பாதிப்பு இருப்பவர்கள் அதற்கு ஏற்ப பயணத்தை திட்டமிட வேண்டும்.

• குளிரை தாங்கக்கூடிய உடைகள், பூட்ஸ் போன்றவற்றை உடன் வைத்துக்கொள்ள வேண்டும். சுற்றுலா செல்லும் இடத்தில் வாங்கிக்கொள்ளலாம் என்று அலட்சியமாக இருக்கக் கூடாது.

• சுற்றுலா சேவை நிறுவனங்கள் மூலம் இல்லாமல் நீங்களாகவே செல்கிறீர்கள் என்றால், சுற்றுலா செல்லும் இடத்தைப் பற்றி கூடுதலாக தெரிந்து வைத்துக்கொள்வது அவசியம்.

சேவை நிறுவனங்கள் மூலமாக சுற்றுலா செல்வது, நாமாகவே அனைத்து ஏற்பாடுகளையும் செய்துகொண்டு சுற்றுலா செல்வது ஆகிய இரண்டில் எது சிறந்தது என்று பார்வதி பனிக்கரிடம் கேட்டபோது, அது அவரவர் விருப்பம் சார்ந்தது என்றார்.

தொடர்ந்து பேசிய அவர், “தனியாகச் சுற்றுலா சென்ற அனுபவம் இருப்பவர்கள் அவர்களாகவே அனைத்து ஏற்பாடுகளையும் செய்து சுற்றுலா செல்வதில் சிக்கல் இருக்கப் போவதில்லை. அரசுப் பேருந்துகள் மூலமாக குறைந்த செலவில் செல்ல முடியும். தனியாக சுற்றுலா செல்வது ஒரு நல்ல அனுபவமாக இருக்கும். ஆனால், முதல்முறையாக சுற்றுலா செல்பவர்கள் சேவை நிறுவனங்கள் மூலம் செல்வது பாதுகாப்பானதாகவும் சிக்கனமானதாகவும் இருக்கும்,” என்றார்.

மேலும், “உங்களுக்கு உள்ளூர் மொழி தெரியாமல் இருந்தால் சுற்றுலா செல்லும் இடங்களில் சில சிரமங்களை எதிர்கொள்ள வேண்டியிருக்கும். டிராவல்ஸ் மூலம் செல்லும்போது வழிகாட்டுநர் உடன் இருப்பார் என்பதால் உபயோகமாக இருக்கும். போக்குவரத்து, உணவு போன்றவற்றுக்கு அதிக பணம் கொடுத்து ஏமாறும் சூழலை தவிர்க்க முடியும். எதைபற்றியும் சிந்திக்காமல் சுற்றுலாவை அனுபவிக்க முடியும்,” என்றார்.